بشر مومن

بشر مومن 2014ء میں نشر ہونے والا ایک سلسلے وار پاکستانی ڈراما ہے جس کی ہدایات سید علی رضا اسامہ نے دی ہیں۔ ڈراما زنجبیل عاصم نے تحریر کیا ہے اور اے اینڈ بی انٹرٹینمنٹ کے تحت آصف رضا میر اور بابر جاوید اس کے تخلیق کار ہیں۔ ڈرامے کے مرکزی کرداروں میں فیصل قریشی، سمیع خان، یاسر مظہر، اشنا شاہ، ماہین رضوی اور سندس طارق شامل ہیں۔

بشر مومن حسد، محبت، نفرت، رومان اور سنسنی خیزی کا نمونہ ہے۔ یہ پاکستان کی تاریخ کا مہنگا ترین ڈراما ہے۔ ڈرامے کی پہلی قسط جیو انٹرٹینمنٹ سے 14 مارچ 2014ء کو نشر ہوئی۔ 8 نومبر 2014ء کو 31 ویں قسط کے نشر ہونے کے ساتھ اس ڈرامے کا اختتام ہو گیا۔

 کردار 
 فیصل قریشی بطور بشر مومن۔ ایک امیر کبیر شخص اور ڈرامے کا ہیرو۔
 اشنا شاہ بطور رضابہ۔ مستقبل میں بشر کی بیوی اور ڈرامے کی ہیروئن۔
 سمیع خان بطور بلند بختیار۔ بشر کی چھوٹی بہن کا شوہر، ڈرامے کا دوسرا مرکزی مرد کردار۔
 ماہین رضوی بطور ساحرہ۔ بشر کی بڑی بہن اور عادل کی بیوی جو رضابہ کا بھائی ہے۔
 سندس طارق بطور طیبہ۔ بشر کی چھوٹی بہن، بلند کی بیوی۔
 یاسر مظہر بطور عادل۔ رضابہ کا بڑا بھائی اور بشر کی بڑی بہن ساحرہ کا شوہر۔
 مریم خلیف بطور پرویزہ۔ عادل اور ساحرہ کی اکلوتی اولاد۔
 انور اقبال بطور بختیار۔ بلند بختیار کا باپ اور رضابہ کا سابقہ سسر۔
 شہریار زیدی

زمرہ:اردو زبان کے ٹیلی ویژن پروگرام
زمرہ:پاکستانی ٹیلی ویژن ڈراما
زمرہ:پاکستانی ڈراما ٹیلی ویژن سیریز
زمرہ:جیو نیٹ ورک ٹیلی ویژن ڈراما
زمرہ:جیو ٹی وی کے ڈرامے
زمرہ:سلسلہ وار ٹیلی ویژن ڈراما
زمرہ:2012ء میں شروع ہونے والے پاکستانی ٹیلی ویژن سیریل